Galēni
Šis raksts ir par Preiļu novada ciemu. Par Rudbāržu novada ciemu skatīt rakstu Vidsmuiža. Galēni (arī Gaļāni, agrāk Vidsmuiža, latgaliešu: Vydsmuiža) ir apdzīvota vieta Preiļu novada Galēnu pagastā, pagasta centrs. Izvietojušies Ūšas upes kreisajā krastā pie autoceļa P58 24 km no novada centra Preiļiem un 210 km no Rīgas. Galēnos atrodas pagasta pārvalde, pamatskola, kultūras nams, bibliotēka, Vidsmuižas Svētā Gara Romas katoļu baznīca.